google/wiki40b huggingface dataset:
Jordskjelvet i Aquila 1703

Jordskjelvet i Aquila i 1703 var et dramatisk skjelv som rammet byen Aquila (i dag: L'Aquila) i Appenninene sentralt på Den italienske halvøya den 2. februar 1703 kl. 18.30. Episenteret var noe nord for byen. Rundt 3 000 mennesker omkom.
Skjelvet fant sted samtidig som folk feiret den katolske Kyndelsmessehøytiden (da kalt på italiensk Festa della Purificazione di Maria Sempre Vergine Nostra Signora, og hele 800 personer døde inne i den store kirken San Domenico da den brøt sammen over dem.
En rekke andre kirker, San Bernardino, San Filippo, San Massimo-katedralen, San Francesco, Sant'Agostino og samtlige palasser i byen falt enten sammen eller ble påført store skader.
Sorelia

Utseende

En middelsstor, kraftig, matt lysbrun trebukk. Antennene er noe lengre enn kroppen. Pronotum er bredere enn langt med en kraftig, butt tann på hver side og opphøyde, blanke knøler midt på. Dekkvingene er tilsmalnende bakover med markerte, rettvinklede "skuldre", i den fremre delen med mange små, blanke "vorter".

Levevis

Larvene lever i død ved.

Utbredelse

Arten er utbredt i det norldige Sør-Amerika (det nordlige Brasil, Ecuador og Fransk Guyana).
Waitangidagen

Waitangidagen, eller Waitangi Day, er New Zealands nasjonaldag. Den feires 6. februar hvert år og er en offentlig fridag. Det var på denne dagen i 1840 at Waitangitraktaten ble underskrevet. Dette skjedde i Waitangi nord i New Zealand og er blitt feiret årlig siden 1947.
Dansehuset

Dansehuset (tsjekkisk Tančící dům) eller Fred og Ginger (etter Fred Astaire og Ginger Rogers) er kallenavnet på et forretningsbygg i sentrum av Praha i Tsjekkia. Det sto ferdig i 1996 etter å ha blitt designet i 1992 av den kroatisk-fødte tsjekkiske arkitekten Vlado Milunić i samarbeid med den amerikanske arkitekten Frank Gehry på en ledig tomt ved elven ved siden av en bygning eid av tidligere president Václav Havel, som er en stor støttespiller av avant-garde-arkitektur. Han var en stor pådriver for at bygningens design ble godkjent og så bygget.
Kallenavnet kommer at av bygningen vagt fremstiller et dansende par, og bygningen stikker seg ut blant bygningene i nybarokk-, nygotisk og art nouveau-stil som Praha er kjent for, samtidig som det smelter inn med omgivelsene. I bygningens øverste etage ligger La Perle, en eksklusiv fransk restaurant, som har en praktfull utsikt ut over byen.
Konza

Konza er en småby i Machakos fylke i Kenya. Den befinner seg rundt 60 km sør for Kenyas hovedstad Nairobi. I byen er det prosjektert en Technology City, hvor det innen 2030 skal skaffes nye arbeidsplasser på en flate på rundt 2000 hektar, fremfor alt innen IKT. Det er planlagt å investere over 9 milliarder £.
Byen har en jernbanestasjon på strekningen Nairobi–Mombasa, med en sidelinje til Magadi
Blaesia

Utseende

Middelsstore, kraftige, blankt svarte gullbasser. Dekkvingene er litt læraktig rynkete, beina, særlig bakbeina, er lange og kraftige, baklårene svært tykke og brede. Undersiden er kledt med utstående, gulbrune hår langs kroppssidene og på beina.

Levevis

Blaesia atra lever sammen med maur i slekten Acromyrmex.

Utbredelse

Artene er utbredt i det sørlige Sør-Amerika.
Nærkampspennen

Historie

Spennen ble introdusert 25. november 1942 som utmerkelse til soldater som har deltatt i nærkamp mann mot mann. Spennen ble båret over venstre brystlomme.

Design

Spennen ble i begynnelsen laget i buntmetall, senere i sink. Den var svakt kurvet og i senter er en Wehrmacht-ørn som holder et hakekors i klørne, over en bajonett og håndgranat i kryss.
Mannegruppa Ottar

Mannegruppa Ottar Foreningen

Mannegruppa Ottar Foreningen er en forening som har samlet inn penger til forskjellige mål. Målene har ofte vært stemt fram i Facebook-gruppen til MGO og blitt innsamlet via Vipps og bankkontooverføringer (såkalt kronerulling). Hittil har MGO samlet inn over én million kroner. Det begynte med at den i oktober 2016 samlet inn rundt 180 000 NOK til Barnekreftforeningen, men disse donasjonene fikk hver eneste giver i retur da Barnekreftforeninga ikke ville ha penger fra foreningen. Mannegruppa Ottar har også gitt ca 50 000 NOK i julegave til Fattighuset i 2016, og omtrent samme sum påsken 2017. De har også hjulpet enkeltindivider som har hatt behov for økonomisk støtte.
Vera Kvaal

Bakgrunn

Kvaal er født i England, men flyttet til Oslo da hun var fem år. Hun har familie med russiske aner. Hennes bestemor er fra Russland, men måtte flykte like før revolusjonen i 1917.
Hun gikk grunnskole på Smestad skole og tok artium i 1983 på Hartvig Nissens skole. Hun gikk året etter på Skjeberg Folkehøyskole. Hun startet filosofistudier ved Universitetet i Oslo på midten av 1980-tallet. Hun har en cand.mag. med sosialantropologi mellomfag, sosiologi mellomfag, kjønn og samfunn grunnfag. Hun har også et uferdig hovedfag i sosialantropologi. Hun hadde i sine yngre år stor sympati for IRA og reiste til England for å verve seg i deres tjeneste. Planene ble imidlertid endret da hun fikk beskjed om å komme til audition i Janco Visjon i Oslo.
Hun har tre barn.
Kvaal har siden 2003 trukket seg noe tilbake og levd etter Simple living-filosofien.
Brødre i krig

Innhold

Filmen handler om de to brødrene Erling og Bernhard Brekke fra Trondheim som ble stående på hver sin side under andre verdenskrig. Erling var britisk spion og havnet i tysk konsentrasjonsleir, mens broren Bernhard var frontkjemper på Østfronten og ble etter krigen dømt for landssvik. 95 år gammel vender han tilbake til hjemtraktene etter å ha bodd i California i det meste av etterkrigstiden. I Trondheim møter han igjen sin 90 år gamle bror Erling, hvor de møtes for å samtale om hva som virkelig skjedde under krigen. Filmen viser hvordan de to brødrenes valg under krigen la føringer for resten av livet. Det er en film om sterke familiebånd, men også om mistro, intriger og fordømmelse i kjølvannet av krigen. Brødre i krig ble kåret til «Beste dokumentarfilm» og fikk Amandaprisen 2010 under Filmfestivalen i Haugesund 20. august 2010. 
Brødre i krig er også navnet på boken om brødrene Brekkes uvanlige krigshistorie. Den ble utgitt 22. oktober 2010 på Pax forlag.
Chris Baird

Landslaget

Han ble tatt ut i Nord-Irlands EM-tropp til EM i Frankrike 2016.
Politibåt

En politibåt er en båt som brukes av politiet til å patruljere sjøer, elver, havner og kyst. Politibåter brukes gjerne i områder der havnefogden eller kystvakten ikke har tilstrekkelig tilstedeværelse eller ressurser, eller der det er behov for forsterket politimyndighet.
Politibåter kan også utgjøre et supplement til sjøredningstjenesten og fiskerioppsynet, i tillegg til mer typiske politioppgaver som utlendingskontroll, tollkontroll, trafikkontroll og ordenstjeneste til sjøs.

Norge

Norges første havnepoliti ble opprettet i Kristania i 1870. I begynnelsen hadde havnepolitiet ansvaret for patruljering i havneområdet, men etter noen år ble tjenesten utvidet med politibåt. I 1884 hadde havnepolitiet i Kristiania fem båter til rådighet.
Menominee

Menominee (ellre menomini eller menomonee) er en nordamerikansk indianerstamme fra et område ved den øvre del av elven Mississippi i delstaten Wisconsin og delvis inn i Michigans øvre halvøy. Deres språk, menominee, er et algonkinspråk, skjønt det ikke har noen nære lingvistiske slektninger innen denne språkfamilien. Selv kaller de seg Ome nomenew, som betyr «villrisens folk». Dette navnet fikk de av nabofolket i nord, ojibwaene. 
Menominee Tribe of Wisconsin ble anerkjent av staten Wisconsin og de fikk et reservat der. I 1950 ble imislertid både status og reservat frakjent dem. De gikk da til USAs høyesterett og vante rettighetene tilbake i 1968.
Hovorodon

Utseende

Storetrebukker (35-70 millimeter), brune til svarte på farge. Kroppen er langstrakt og noe flat. Kjevene er store og fremstrakte, særlig hos hannene, antennene omtrent halvparten så lange som kroppslengden. Pronotum er uten store tenner langs ytterkanten.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten har en to-delt utbredelse: to av artene lever i Karibia, de to andre i det sørlige Sør-Amerika (Brasil og Bolivia).
Neophyllotocus dispar

Utseende

Små, hårete, mer eller mindre gulbrune oldenborrer.

Levevis

Larvene lever i jorda av røtter, mens de voksne insektene kan finnes gnagende på blader og blomster. De flyr godt og mye, helst om natta.

Utbredelse

Arten er utbredt i Vest-Australia, Australia.
Aubracfe

Historie og utbredelse

Rasen antas å ha røtter tilbake på 1600-tallet da den ble avlet fram av munker av Benedictine-ordenen i byen Aubrac i Auvergne.
I 1840 ble det etablert en avlsforening for rasen, og stambok ble etablert i 1893.
Rundt 1940 var utbredelsen av rasen på det høyeste, med 380 000 registrerte dyr over 6 måneder. Imidlertid ble rasen mindre populær etter andre verdenskrig. I 2007 var det 37 000 registrerte dyr.

Kjennetegn

Aubrac er primært en kjøttrase, men melken brukes også til å lage ost. Rasen er hornet og lys av farge. Dyrene er middels store, høyde og vekt er 140cm/130 cm og 900kg/600 kg for okser og kyr.
Iraks flagg

Iraks flagg er en rød-hvit-sort trikolor med innskriften «Allahu akbar» (Gud er stor) på arabisk i det hvite feltet. De fire farvene i flagget gjelder som de tradisjonelle arabiske farvene; praktisk talt alle arabiske staters flagg inneholder ingen andre enn disse farvene. Flagget ble vedtatt 22. januar 2008 og er en modifikasjon av landets flagg fra 1963. Det er vedtatt for en periode på ett år, etter det skal flaggsaken tas opp på nytt.
Den opprinnelige versjonen av flagget inneholdt tre grønne stjerner og stammer fra året 1963, da Irak, Egypt og Syria forsøkte å grunnlegge en forent arabisk republikk. Selv om unionsforhandlingene strandet ble stjernene beholdt. Innskriften «Allahu Akbar» ble føyet til i 1991, og håndskriften skal være Saddam Husseins egen. Det skjedde som en del av en kampanje der Hussein, som ledet et sekulært styre som var forhatt av islamister, forsøkte å fremstille seg som en troende muslim. Under Saddam Husseins styre ble stjernenes symbolikk offisielt endret slik at de tilsvarte Ba'athpartiets parole «enhet, frihet, solidaritet». På grunn av flaggets tilknytning til Saddam Husseins styre, ble flagget oppfattet som kontroversielt. Stilen i innskriften ble endret i 2004, men gjennom stjernenes symbolikk ble flagget fortsatt oppfattet som for nært knyttet til Ba'athpartiet til at det ble akseptert i Kurdistan, der selvstyremyndighetene nektet å heise flagget. Dette var bakgrunnen for at stjernene i 2008 ble tatt bort.

Flaggforslag

Etter USAs invasjon av Irak i 2003 kom flaggspørsmålet opp i forbindelse med at okkupasjonsmakten ønsket å av-Ba'athifisere Irak. Den USA-innsatte midlertidige regjeringen, Det irakiske styrende råd, lanserte 26. april 2004 et flaggforslag som på hvit bakgrunn viste en blå halvmåne og i flaggets nedre del en gul stripe gjennom to blå linjer. Flagget var tegnet av Rifat Chadirji. De blå stripene nederst skulle symbolisere de to elvene Eufrat og Tigris mens den gule stripen sto for Iraks kurdere. Halvmånen er et symbol for islam.
Forslaget ble kritisert for å mangle de tradisjonelle panarabiske fargene og ble oppfattet som for likt Israels flagg. På grunn av dette ble forslaget aldri formelt vedtatt eller benyttet. Det er også framsatt tvil om en okkupasjonsmakt har rett til å foreta en endring i et lands flagg som følge av okkupasjon.
Cyclocephala tetrica

Utseende

En middelsstor ( millimeter), avlang, blank, gulbrun hornbille med svarte tegninger. Den har litt diffuse, mørke lengdestreker på pronotum og dekkvingene. Arten har ikke horn på hodet eller groper på pronotum, kjønnene er forholdsvis like men hannen er litt smalere enn hunnen og har forstørrede forføtter.
Oversiden er middels fint punktert.

Levevis

Larvene er kjent bare for et fåtall av artene, disse lever i jorda og eter på gressrøtter. De voksne besøker gjerne blomster.

Utbredelse

Arten er kjent fra Jamaica.
Monethe

Utseende

Ganske små, kraftige sommerfugler. Oversiden er svart med gule flekker.

Levevis

Disse sommerfuglene lever i tropisk og subtropisk skog.

Utbredelse

Slekten er utbredt i Mellom- og Sør-Amerika.
King's Quest: Quest for the Crown

Spillet

I spillet er man «Sir Grahame» (Sir Graham i senere utgivelser), kong Edwards modigste ridder, som skal finne tre legendariske skatter som vil ende kongeriket Daventrys problemer. Om Grahame klarer dette vil han selv arve tronen.
Spilleren bruker piltastene på tastaturet for å flytte hovedpersonen, mens interaksjonen med objekter og personer skjer som tekst. Muligheten til å bevege seg i terrenget og gå foran eller bak objekter gjorde at spillet er kalt det første 3D-animerte videospillet.
Aterica

Utseende

Middelsstore (vingespenn 45–60 millimeter), mørke sommerfugler med litt avrundede vinger. Forvingen er svart med noen gulhvite flekker som danner to uregelsmessige skråbånd. Bakvingens overside er svart med en gul flekk, eller oransjerød med svart ytterkant, undersiden lyst brunlig.

Levevis

Disse sommerfuglene lever i skog, der larvene utvikler seg på planter i familien Combretaceae.

Utbredelse

Aterica galene er vidt utbredt i tropisk Afrika, mens søsterarten Aterica rabena lever på Madagaskar.
Super Mario Land

Handling

Super Mario Land finner sted i Sarasaland. En mystisk kjeltring, Tatanga, dukker opp og skaper uro i landet. Han kidnapper Prinsesse Daisy, i et forsøk på å gifte seg med henne. Mario er helten i spillet, og begir seg ut på en ferd gjennom fire ulike verdener med flere nivåer for å skape orden i landet og redde prinsessen fra Tatanga.
Kunstakademiet i Trondheim

Kunstakademiet i Trondheim (KIT) er fra 1. januar 2017 et institutt ved Fakultet for arkitektur og design ved Norges teknisk-naturvitenskapelige universitet (NTNU) i Trondheim. Instituttet er lokalisert i Innherredsveien ved Nedre Elvehavn.
Kunstskolen i Trondheim ble startet like etter den annen verdenskrig av lokale kunstnere som så behovet for en profesjonell kunstutdannelse i byen. I 1945 ble det etablert en arbeidsgruppe bestående av Thorvald Slettebak, arkitekt Helge Enger, sekretær i Trondhjems kunstforening Helge Strømmen, kunstmaler Anders Krigsvoll, samt amatørmalerne Arne Ludvig Dahl og Odd Brodahl. Dahl og Brodahl hadde tatt initiativet som førte til nedsettelse av arbeidsgruppen. Skolen ble dannet på et konstituerende møte 31. januar 1946. Skolens første styre bestod av Odd Hilt, Thorvald Slettebak, Arne Ludvig Dahl, Helge Strømmen, Tora Sandahl Bøhn, Odd Brodahl og Helge Enger. 
Greta Thiis var leder for skolens styre i 25 år fra 1951. I 1979 kom skolen inn i høyskolesystemet og fra 1987 ble skolen et statlig kunstakademi. 
Kunstakademiet i Trondheim ble fra 1996 innlemmet i NTNU som et institutt ved Fakultet for arkitektur og billedkunst, med navnet Institutt for billedkunst – Kunstakademiet i Trondheim.
1. januar 2016 ble det gjennomført en fusjon mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund). Aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart til 2017.
Fra 1. januar 2017 ble det tildels store endringer i institutt- og fakultetsstrukturen ved NTNU. For kunstakademiets del innebærer det tilhørighet til et noe endret fakultet, nå uten «billedkunst» i navnet. Forøvrig videreføres aktiviteten ved akademiet uten større endringer.
Belgorod

Historie

Bosetningen blir første gang nevnt i 1237, da den ble jevnet med jorden av Batu Khans horder. I 1596 ble den grunnlagt på ny etter ordre fra Boris Godunov som et av mange fort som ble bygget for å forsvare Russlands sørgrenser mot Krimtatarene.
Etter at den russiske grensen ble flyttet lenger mot sør forfalt festningen, og byen ble lagt inn under Kursk. Peter den store besøkte den like før slaget ved Poltava, og et dragon-regiment ble stasjonert i byen frem til 1917.
Under slaget ved Kursk var landsbyen Prokhorovka i Belgorod oblast åsted for historiens største stridsvognslag den 12. juli 1943. Blant minnesmerkene over andre verdenskrig er Belgorod Diorama og en stor katedral i Prokhorovka.
Belgorod er det administrative, industrielle og kulturelle senter for Belgorod oblast, som ble opprettet i 1954. Blant byens høyere utdanningsinstitusjoner er Belgorod Sjukhov statlige teknologiske universitet, Belgorod statlige universitet, Belgorod jordbruksakademi og Belgorod finansielle akademi.
Belgorod lufthavn ligger 4 km nord for byen.
Samleklubben Oskeladden

Samleklubben Oskeladden ble stiftet 21. februar 1991. Klubben var en interesseorganisasjon for samlere av «alt mellom himmel og jord». Medlemmene kom hovedsakelig fra Birkenes kommune. I 1992 hadde klubben 38 medlemmer.

Arkivet

Arkivet etter Samleklubben Oskeladden befinner seg på Kuben i Arendal. Arkivet omfatter en arkivboks med materiale fra perioden 1991-1994. Arkivet inneholder bl.a. medlemsbladet Oskeladden.
Bladliljefamilien

Bladliljefamilien (Hostaceae) var en plantefamilie i Takhtajan-systemet. Den omfattet tolv arter fordelt på tre planteslekter, blant annet bladlilje (Hosta). Disse plantene regnes nå til underfamilien Agavoideae i aspargesfamilien.
NM i svømming 1939

NM i svømming 1939 ble arrangert i Oslo 1.-3. august 1939.
Niels Lyhne

Niels Lyhne er en roman skrevet av den danske forfatteren Jens Peter Jacobsen som ble utgitt i 1880. Boken regnes for å være et av den nordiske naturalismens viktigste verk og knyttes gjerne til det moderne gjennombrudd litteraturen. 
Historien skildrer hovedpersonen Niels Lyhnes liv. Sentralt står hans intellektuelle og sjelelige utvikling, og da særlig hans forhold til kristendommen.
Larvikitt

Bergindustri

Larvikitt er Norges viktigste naturstein som utvinnes i stor skala. I steinbruddene tas det ut to hovedvarianter, lys larvikitt og mørk larvikitt. Det kan være betydelige variasjoner i utseende på steinen mellom lokalitetene. Bruddene ligger hovedsakelig i Larvik i Vestfold og litt inn i Porsgrunn i Telemark. Larvikitt er bare funnet i Oslofeltet, hovedsakelig ved Larvik og områdene rundt. Den blir brukt til fasader, gravmonumenter, benkeplater, fliser og lignende over hele verden. Bergarten har fått sitt navn etter byen Larvik. Som handelsvare blir den ofte markedsført under navn som lys labrador, mørk labrador, Blue pearl, Emerald pearl og lignende, og er blitt en viktig eksportartikkel. I 2005 ble det eksportert larvikitt for 660 millioner kroner. Larvikitt ble i februar 2008 kåret til Norges nasjonalbergart.

Utbredelse

Larvikitt er vanlig forekommende i sørlige del av det som kalles Oslofeltet. Dette er en monzonittisk dyperuptiv som utgjør en hovedgruppe av Oslofeltets bergarter.

Petrologi

Larvikitt hører til de magmatiske bergartene (eruptive). Den er en dypbergart, også kalt intrusiv størkningsbergart, som er blitt dannet under høyt trykk og høy temperatur dypt nede i jordskorpen.  Den består hovedsakelig av alkalifeltspat og plagioklas. Mindre mengder biotitt, augitt, nefelin, magnetitt, ilmenitt, olivin og kvarts kan være til stede.
Larvikitt har et blålig fargespill som skyldes lysbrytning i mikroskopiske lameller av plagioklas i alkalifeltspat (schillereffekt). Bergarten får dermed en spesiell glans som gjør den attraktiv som pryd og bygningsstein. Dette fargespillet har av mange blitt forvekslet med fargespillet fra plagioklasvarianten labradoritt. Fargespillet i labradoritt ligner på fargespillet i larvikitten, men her skyldes det variasjon av natriuminnholdet i krystallene.

Norges nasjonalbergart

Larvikitt ble i februar 2008 kåret til Norges nasjonalbergart. Den var en av ti blant 50 bergarter som var blitt plukket ut av en fagjury, som gikk videre til folkeavstemning. Da avstemningen var over den 18. januar, hadde larvikitt fått 40 % av stemmene og lå an til å bli en klar vinner. Siden larvikitt er så «typisk norsk» som den er, kunne fagjuryen lett slutte seg om denne bergarten. Kåringen ble presentert i anledning av Norges geologiske undersøkelses 150-årsjubileum 6. februar 2008.
Thulitt som tidligere er blitt «kåret» som «Norges nasjonalstein», er ikke diskreditert av kåringen av Norges nasjonalbergart.
Vertikal integrasjon

Vertikal integrasjon er et uttrykk innenfor mikroøkonomien som beskriver en type eierskap. Vertikalt integrerte virksomheter og bedrifter i en distribusjonskanal / produksjonskjede er samlet gjennom å ha en felles eier. Vanligvis vil hvert medlem av distribusjonskanalen/produksjonskjeden produsere forskjellige varer eller tjenester, som så sammenstilles til nytte for de involverte. Motsatsen er horisontal integrasjon. Vertikal integrasjon beskriver eierstrategier som fører store deler av en distribusjonskanal/produksjonskjede ikke bare inn under samme eierskap, men også inn i ett selskap.
Et eksempel på dette er om eieren av en bilfabrikk også kjøper opp egne underleverandører og distribusjonsnettet for bilsalg. I dette tilfellet er selskapene på forskjellig nivå i samme distribusjonskanal/produksjonskjede.
Vertikal integrasjon er en metode for å unngå såkalt «Hold-up problem». Et monopol etablert gjennom vertikal integrasjon blir kalt et vertikalt monopol.
Begrepet er brukt blant annet for å beskrive eierskapskonstellasjoner i dagspresse og kringkasting. 
I dagligvarehandelen er vertikal integrasjon en åpen strategi, Reitangruppens kjøp av selskapet Norsk Kylling i mars 2011 annonseres med «REMA 1000 gjennomfører dermed sin strategi om vertikal integrering og eierskap i hele verdikjeden.» 
I den offentlige utredningen  om "Lov om samvirkeforetak" hevder Konkurransetilsynet med utgangspunkt i   landbruksamvirkene at «I økonomisk forstand kan et samvirke karakteriseres ved vertikal integrasjon. I et salgssamvirke er det leverandørene som eier grossisten eller videreforedlingsbedriften. I et innkjøpssamvirke er det kundene som er integrert bakover i verdikjeden ved at de eier detaljisten og i noen tilfeller også grossisten de kjøper varer fra.»
Vashi

Infrastruktur

Vashi er delt inn i sektorer fra 1 til 30. Sektorene 1 til 8 består av boliger, sektorene 9 til 29 har kombinerte bolig- og næringsbygg samt institusjoner, mens sektor 17 er et fremtredende boligområde, så vel som shopping-område. I sektor 30 er det mange kjøpesentre, informasjons- og kommunikasjonsteknologi, et 5-stjerners hotell, samt et utstillingsområde og en jeyrnbanestasjon.

Klima og geografi

Med sin  nære beliggenhet til havet har Vashi for det meste et fuktig og varmt vær om sommeren og mildere i månedene november, desember og januar. De Vestlige Ghat-fjellene går parallelt øst for fastlandet og byen, noe som resulterer i relativt mer nedbør enn det Mumbai får monsunentiden — fra juni til august.

Økonomi og infrastruktur

Vashi er et av de eldste og mest befolkede node i Navi Mumbai. Mange selskaper fra Mumbai og andre deler av India har etablert seg der. De fleste nye bedrifter setter opp sitt hivedkontor i Navi Mumbai eller nær Vashi.
Sektor 17 som er det kommersielle sentrum av Vashi har en tett konsentrasjon av små bedrifter, kontorer, klinikker, banker, butikker, restauranter og franchise-virksomhet. Sektorer 9 og 10 er tunge med kommersiell aktivitet, spesielt detaljhandel.
Et stort APMC-marked, (det statlige landbruks-kooperativ), det største i Asia innen engros landbruksprodukter ligger i sektor 19 og en del i sektor 18.

Transport

En tidligere luftputefartøy til Mumbai ble avviklet på grunn av manglende lønnsomhet. Et forslag til internasjonal flyplass i nærheten Panvel er under utarbeidelse og forventes godkjent med det første.

Jernbane

Det tar ca 50 minutter å reise med tog fra Vashi jernbanestasjon til Bombai. Jernbanen, kjent som kystlinjen strekker seg fra Chhatrapati Shivaji Terminus til Panvel. Det er to linjer til Mumbais vestlige forstedene, en via Dadar og en via Wadala. Den er forbundet med Thane via kystlinjen (Thane - Turbhe - Sanpada - Vashi).
Fjerntog til resten av landet er bare tilgjengelige fra de nærliggende større stasjone LTT Kurla -, Bandra, Dadar, Mumbai Central, Mumbai CST, Thane, Panvel-stasjoner.